Številka: 35409-383/2021-2550-20

Datum: 17. 3. 2022

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20), 61. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2) v povezavi z 273. členom Zakona o urejanju prostora (Uradni list RS, št. 61/2017 - ZUreP-2) in 145. člena Zakona o splošnem upravnem postopku (Uradni list RS. št. 24/06-UPB2, 105/06-ZUS-1, 126/07, 65/08, 47/09-odl. US, 8/2010, 82/2013 in 175/20 – ZIUOPDVE) v upravni zadevi odločitve o sprejemljivosti vplivov izvedbe plana na okolje za Občinski podrobni prostorski načrt za Terme Čatež - širitev turistične dejavnosti z nastanitvenimi in rekreativnimi površinami, pripravljavcu plana, Občini Brežice, Cesta prvih borcev 18, 8250 Brežice, ki ga zastopa podjetje Topos d.o.o., Kočevarjeva ulica 1, 8000 Novo mesto, naslednjo

# ODLOČBO

1. Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt za Terme Čatež - širitev turistične dejavnosti z nastanitvenimi in rekreativnimi površinami (Topos d.o.o., št. projekta 01/18-OPPN, februar 2022) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

# Obrazložitev

I

Pripravljavec plana, Občina Brežice, Cesta prvih 18, 8250 Brežice, ki jo zastopa podjetje Topos d.o.o., Kočevarjeva ulica 1, 8000 Novo mesto, je z vlogo, št. 13/22-mk, z dne 4. 2. 2022, prejeto 9. 2. 2022, Ministrstvo za okolje in prostor (v nadaljnjem besedilu Ministrstvo) zaprosil za odločitev o sprejemljivosti vplivov izvedbe Občinskega podrobnega prostorskega načrta za Terme Čatež - širitev turistične dejavnosti z nastanitvenimi in rekreativnimi površinami (v nadaljnjem besedilu OPPN) na okolje. Na poziv Ministrstva je bila vloga dopolnjena dne 22. 2. 2022, 1. 3. 2022 in 11. 3. 2022.

Vlogi in dopolnitvam vloge je bilo priloženo:

- mnenje Ministrstva za kulturo, št. 35012-65/2019-3340-21;

- mnenje Direkcije RS za vode, št. 35024-28/2022;

- mnenje Zavoda RS za varstvo narave, št. 3563-0043/2021-10;

- pooblastilo, št. 3505-3/2018, z dne 13. 5. 2019;

- Okoljsko poročilo za Občinski podrobni prostorski načrt za Terme Čatež - širitev turistične dejavnosti z nastanitvenimi in rekreativnimi površinami, (AD Svetovanje, Anes Durgutović s.p., št. 332-2021, avgust 2021, dopolnitev oktober 2021);

- Občinski podrobni prostorski načrt za Terme Čatež - širitev turistične dejavnosti z nastanitvenimi in rekreativnimi površinami - predlog, (Topos d.o.o., št. projekta 01/18-OPPN, februar 2022);

- Hidravlična analiza vpliva načrtovanih ureditev na območju Term Čatež na visoke vode Save in izdelava KPN in KRPN za območje Term Čatež (Univerza v Ljubljani, FGG, Katedra za mehaniko tekočin z laboratorijem, št. poročila KMTe-5/112-2018, september 2020).

Gradivo je bilo objavljeno tudi na [spletni strani Občine Brežice](http://www.brezice.si/sl/prostor).

II

Ministrstvo je z odločbo, št. 35409-125/2019/8, z dne 14. 10. 2019 odločilo, da je za Občinski podrobni prostorski načrt za Terme Čatež - širitev turistične dejavnosti z nastanitvenimi kapacitetami treba izvesti celovito presojo vplivov na okolje. Presoja sprejemljivosti vplivov izvedbe plana na varovana območja narave ni bila sestavni del postopka.

Za predmetni občinski podrobni prostorski načrt je bilo izdelano okoljsko poročilo, (AD Svetovanje, Anes Durgutović s.p., št. 332-2021, avgust 2021, dopolnitev oktober 2021), za katero je ministrstvo izdalo mnenje, št. 35409-383/2021-2550-10, z dne 22. 11. 2021, da je ustrezno.

Pripravljavec plana je gradivo javno razgrnil v času od 30. 12. 2021 do 1. 2. 2022. V okviru javne razgrnitve gradiva je bila izvedena tudi javna obravnava in sicer 12. 1. 2022.

III

Po 46. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 61. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2; v nadaljnjem besedilu ZPNačrt) občina pripravi predlog občinskega podrobnega prostorskega načrta na podlagi stališč do pripomb in predlogov javnosti, podanih v okviru javne razgrnitve ter pozove nosilce urejanja prostora, da v 30 dneh podajo mnenje k predlogu občinskega podrobnega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz drugega odstavka 61. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega podrobnega prostorskega načrta skladno z zakonom, ki ureja varstvo okolja.

V skladu s 273. členom Zakona o urejanju prostora (Uradni list RS, št. 61/2017 - ZUreP-2), tretji odstavek, se Občinski podrobni prostorski načrti, začeti na podlagi ZPNačrt, končajo po določbah ZPNačrt.

Pooblaščenec pripravljavca plana je z vlogo, št. 13/22-mk, z dne 4. 2. 2022, prejeto 9. 2. 2022, zaprosil Ministrstvo za odločitev o sprejemljivosti vplivov izvedbe predloga OPPN na okolje. Vlogo je dopolnil z mnenji naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: Zavoda RS za varstvo narave, št. 3563-0043/2021-10, z dne 24. 2. 2022; Direkcije RS za vode, št. 35024-28/2022, z dne 11. 3. 2022 in Ministrstva za kulturo št. 35012-56/2019-3340-21, z dne 7. 3. 2022.

Zavod RS za varstvo narave je v mnenju, št. 3563-0043/2021-10, z dne 24. 2. 2022, navedel, da OPPN upošteva vsebino izdanih naravovarstvenih smernic, točneje konkretne varstvene usmeritve za naravno vrednoto Prilipe – mrtvica in konkretne varstvene usmeritve za območje, pomembno za biotsko raznovrstnost ter omilitvene ukrepe za varstvo območja biotske raznovrstnosti. Skladno z navedenim ZRSVN meni, da je predlog OPPN s stališča varstva narave sprejemljiv.

Ministrstvo za kulturo je v mnenju, št. 35012-65/2019-3340-21, z dne 7. 3. 2022, navedlo, da OPPN zagotavlja ustrezno varstvo kulturne dediščine, zato je vpliv njegove izvedbe na kulturno dediščino, ob upoštevanju omilitvenih ukrepov, sprejemljiv.

Direkcija RS za vode je v mnenju, št. 35024-28/2022, z dne 11. 3. 2022, navedla, da k predlogu OPPN podaja pozitivno mnenje, saj v celoti upošteva smernice s področja upravljanja z vodami. V mnenju je navedla, da se z OPPN načrtujejo tudi ukrepi za zmanjšanje poplavne ogroženosti na območju, s hidrološko-hidravlično študijo (Univerza v Ljubljani, FGG, Katedra za mehaniko tekočin z laboratorijem, št. poročila KMTe-5/112-2018, september 2020) pa je bilo ugotovljeno, da spremenjene razmere na območju ne vplivajo na obseg novih poplavnih območij z večjim škodnim potencialom. Direkcija RS za vode je že v mnenju o ustreznosti okoljskega poročila in sprejemljivosti vplivov izvedbe plana na okolje, št. 35023-10/2021-2, z dne 22. 9. 2021 ugotovila, da je vpliv izvedbe OPPN z vidika upravljanja z vodami sprejemljiv.

IV

Po pregledu celotnega gradiva in na podlagi prejetih pozitivnih mnenj, Ministrstvo meni, da so vplivi izvedbe OPPN na okolje sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi so vključeni v predlog OPPN v 19., 25., 33., 45., 46., 48., 49., 50. in 56. členu. Spremljanje stanja se izvaja v skladu s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

Postopek vodila:

Mojca Lenardič mag. Vesna Kolar Planinšič

Podsekretarka Vodja Sektorja za okoljske presoje

Vročiti:

* Topos d.o.o., Kočevarjeva ulica 1, 8000 Novo mesto

V vednost (elektronsko):

* Občina Brežice, [obcina.brezica@brezice.si](mailto:obcina.brezica@brezice.si)
* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Direkcija RS za vode, Sektor območja spodnje Save, [gp.drsv-nm@gov.si](mailto:gp.drsv-nm@gov.si)
* Zavod RS za varstvo narave, OE Novo mesto, [zrsvn.oenm@zrsvn.si](mailto:zrsvn.oenm@zrsvn.si)